CELEX: C2004/251/38
Language: et
Date: 2004-10-09 00:00:00
Title: Kohtuasi T-257/04: Poola Vabariigi 28. juuni 2004 hagi Euroopa Ühenduste Komisjoni vastu

9.10.2004   
            
            
               ET
            
            
               Euroopa Liidu Teataja
            
            
               C 251/20
            
         Poola Vabariigi 28. juuni 2004 hagi Euroopa Ühenduste Komisjoni vastu
   (Kohtuasi T-257/04)
   (2004/C 251/38)
   Kohtu menetluse keel: poola
   Poola Vabariik esitas 28. juunil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja täievoliline esindaja on Jarosław Pietras.
   Hageja palub esimese astme kohtul:
   
               —
            
            
               tühistada komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta (ELT L 293, 11.11.2003, lk 3), mida on muudetud komisjoni 10. veebruari 2004. aasta määrusega (EÜ) nr 230/2004 (ELT L 39, lk 3) ning komisjoni 20. aprilli 2004. aasta määrusega (EÜ) nr 735/2004 (ELT L 114, lk 13), artikkel 3 ning artikli 4 lõige 3 ja lõike 5 kaheksas taane;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja esitab seoses määruse nr 1972/2003 artikliga 3 järgmised vastuväited:
   
               —
            
            
               kaupade vaba liikumise põhimõtte rikkumine, kehtestades impordimaksu erga omnes, mis on kõrgem kui Poolas enne Euroopa Liiduga ühinemist kehtinud tollimaksud;
            
         
               —
            
            
               komisjoni ebapädevus ning Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimusi ning Euroopa Liidu aluslepingutesse (1) tehtavaid muudatusi käsitleva akti artikli 22 ja artikli 41 esimese lõigu ning IV lisa V peatüki rikkumine, võttes vastu meetmed, mis muudavad nimetatud aktis määratletud tolliliidu eeskirjade kohaldamistingimusi Poola Vabariigis;
            
         
               —
            
            
               kodakondsuse alusel diskrimineerimise keelu põhimõtte rikkumine, võttes vastu meetmed, millega koheldakse Poola kodanikke erinevalt võrreldes sarnases olukorras olevate senise 15 liikmesriigiga ühenduse kodanikega;
            
         
               —
            
            
               vorminõude rikkumine, võttes vastu piisavalt motiveerimata meetmed;
            
         
               —
            
            
               õiguspärase ootuse põhimõtte rikkumine, võttes vastu korra, mis ei ole kooskõlas eespool viidatud ühinemisaktis määratletud tingimustega nende toodete osas, mis paiknesid 1. mail 2004 ajutises laos või sõltusid tollirežiimidest või mis olid laienenud ühendusse imporditud, ning eelkõige - kehtestades impordimaksud, mis on kõrgemad kui enne Poola ühinemist Euroopa Liiduga kehtinud maksud.
            
         Määruse nr 1972/2003 artikli 4 lõikega 3 seoses toob hageja esile komisjoni ebapädevusest lähtuva vastuväite, eespool viidatud ühinemisakti artikli 41 esimese lõigu rikkumise, proportsionaalsuse põhimõtte rikkumise ning rahvuse alusel mittediskrimineerimise põhimõtte rikkumise - selles osas, et vaidlustatud sätetes määratletud tollimaksu määr ületab 30. aprillil 2004 kehtinud ühenduse tollimaksude ja Poola tollimaksude vahe.
   Määruse nr 1972/2003 artikli 4 lõike 5 kaheksanda taandega seoses toob hageja hagi alusena esile komisjoni ebapädevuse, eespool viidatud ühinemisakti artikli 41 esimese lõigu rikkumise ning proportsionaalsuse põhimõtte rikkumine selles osas, et vaidlustatud sätted hõlmavad ka tooteid, mille suhtes 30. aprillil 2004 kehtinud Poola impordimaksu määr oli kõrgem või võrdne ühenduse impordimaksuga, sh tooteid, mille osas ei ole 1. mail 2004 tuvastatud riigi skaalal ülemääraste varude olemasolu.
   Hageja esitab kõigi määruse nr 1972/2003 vaidlustatud sätete vastu vastuväite komisjoni poolse võimu kuritarvitamise alusel, mis seisnes selles, et võeti meetmeid, mille tegelik eesmärk ei ole lihtsustada ühise põllumajanduspoliitika eeskirjade jõustumist Poolas, vaid 15 liikmesriigist koosneva ühenduse kaitsmine Poola põllumajandustootjate poolse konkurentsi eest.
   
      (1)  ELT L 236, 23.9.2003, lk 33